นักลงทุนแห่ซื้อ TOG วิ่งแรง 6% รับกำไรปี 65 โตกว่า 30% รอปันผล 0.43 บ.
TOG ทะยาน 6% ขานรับกำไรปี 65 โตกว่า 30% แตะ 403 ลบ. หลังรายได้ขาย-บริการเพิ่ม พ่วงปันผล 0.43 บ. ขึ้น XD 18 เม.ย. นี้
TOG ทะยาน 6% ขานรับกำไรปี 65 โตกว่า 30% แตะ 403 ลบ. หลังรายได้ขาย-บริการเพิ่ม พ่วงปันผล 0.43 บ. ขึ้น XD 18 เม.ย. นี้
16 ก.พ. 2566

ผู้สื่อข่าวรายงานว่า วันนี้ (16 ก.พ.66) ราคาหุ้น บริษัท ไทยออพติคอล กรุ๊ป จำกัด (มหาชน) หรือ TOG ณ เวลา 12:10 น. อยู่ที่ระดับ 9.65 บาท บวก 0.55 บาท หรือ 6.04% สูงสุดที่ระดับ 9.90 บาท ต่ำสุดที่ระดับ 9.45 บาท ด้วยมูลค่าการซื้อขาย 11.28 ล้านบาท

สำหรับราคาหุ้นที่ปรับตัวขึ้นมานั้นคาดมาจากผลประกอบการงวดปี 65 เติบโตโดดเด่น โดยมีกำไร 403.62 ล้านบาท เพิ่มขึ้น 30.15% จากงวดเดียวกันของปีก่อน ที่มีกำไร 310.12 ล้านบาท โดยกำไรที่เพิ่มขึ้นนั้นมาจากรายได้ขายและบริการจำนวน 2,923 ล้านบาท เพิ่มขึ้นจากปีก่อนจำนวน 542 ล้านบาท หรือ 23%
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.43บาท กำหนดขึ้นเครื่องหมาย XD วันที่ 18 เม.ย.66 และกำหนดจ่ายเงินปันผลในวันที่ 3 พ.ค.66